Relectio De Poenitentia Habita In Academia Salmanticensis, Anno M.D.XLVIII., "Ex eodem quoq; fonte eiuſdem Scoti alter error emanauit: Cer…"
author: Melchor Cano
source date: 1558
edition published: 2019-07-31
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Ex eodem quoque fonte eiuſdem Scoti alter error emanauit: Certum tempus neceſ ſarium eſ ſe vt actus noſter contritio ſit. Cui ſententiæ aduerſatur manifeſtè Chryſoſto. in oratione B. Philogonij, & in libello de reparatione lapſi. cuius ante verba retulimus. Aduerſatur etiam Leo papa in epiſtola. 6 9. ad [De Pœnitentia. d. 1. c. multiplex.] Theodorum, inquiens: Si periculum vrgeat cuique potenti ſtatim eſt abſolutio danda: quia miſericordiæ Dei non poſ ſumus tempora definire, nec menſuras ponere, apud quem nullas patitur veniæ moras conuerſio: dicente ſpiritu Dei per prophetam, cum conuerſus ingemueris, tunc ſaluus eris. Eſt autem propheta Ezechiel. capi. 18. inquiens, cum auerterit ſe impius ab impietate ſua, animam suam viuificabit, & capi. 33. Iuſtitia iuſti non liberabit eum in quacunque die peccauerit: & impietas impij non nocebit ei in quacunque die conuersus fuerit. Nam, vtroque loco in quacunque die, pro quacunque hora, vel momento accipiendum eſt: ſi enim iuſtus auertit ſe à iuſtitia ſua vel in hora, vel etiam in momento, iuſtitias antiquas amittat. Impius ergo, in quacunque hora vel momento fuerit conuerſus, iuſtitiam conſequetur: vt qui in momento potuit perdere gratiam poſsit & comparare.